Správa zo zahraničnej pracovnej cesty

1. Účastníci ZPC:
 	
Titul, meno a priezvisko:	Ing. Štefan Boháček, PhD. 	
Pracovisko:	VÚPC, Lamačská cesta 3, 841 04 Bratislava	
Pracovné zaradenie:	generálny riaditeľ, reprezentant SR v HLG EUREKA	
Znalosť jazykov:	AJ, MJ (C1, C2)	

2. Zahraničná pracovná cesta:

Štát:	Nórske kráľovstvo	
Mesto:	Bergen	
Vykonaná v doch:	17. 6. – 20. 6. 2014 	
Prijímajúca organizácia:	EUREKA Secretariat, Rue Neerveld 107
1200 Brusels, Belgium	
Účel cesty:	3. zasadnutie NPC/HLG a GA EUREKA	
Spôsob financovania:	cestovné a pobytové náklady hradí MŠVVŠ SR	

3. Rámcový program pobytu:
17. 6. 2014

 

18. 6. 2014 

19. 6. 2014 

20. 6. 2014 

	Odchod z Bratislavy 10,00, príchod na medzinárodné letisko Viedeň o 11,10, odlet do Frankfurtu o 13.10, odlet z Frankfurtu do Bergenu o 14,40
19.00-20.00 Účasť na bilaterálnom rokovaní s Georgom Panholzerom (HLR) a s Olafom Hartmannom NPC Rakúska 
09.00 – 11.00 – Účasť na bilaterálnom rokovaní s Márta Kissné Marjay – členkou HLG a so Sonjou Csuzdi, NPC MR, a následne so Svatoplukom Haladom, zástupcom HLR ČR a s Josefom Martincom – NPC ČR
11.00 – 13.00 – Brainstorming o Stratégii EÚ pre podunajskú oblasť
13.00 – 18.00 – zasadnutie NPC 3
09.00 – 12.30 – Zasadnutie NPC/HLG 3
14.00 – 15.00 – Zasadnutie NPC/HLG 3 – 2. časť
15.00 – 17.00 – Zasadnutie HLG 3
09.00 – 09.30 – Slávnostné prijatie Juhoafrickej republiky za asociovaného člena EUREKY
09.30 – 12.00 – Zasadnutie HLG 3 – 2. časť
12.00 – 12.30 – General Assembly Meeting (VZ EUREKY)
18.40 – Odlet do Frankfurtu a o 21.50 odlet z Frankfurtu do Viedne	

4. Stručný priebeh rokovaní:

17. 6. 2014 od 19.00 do 20.00 - Účasť na bilaterálnom rokovaní s Georgom Panholzerom, členom HLG EUREKA za Rakúsko, Ministerstvo hospodárstva, rodiny a mladých Rakúskej republiky a s Olafom Hartmannom NPC Rakúska z FFG (Rakúska agentúra na podporu výskumu). Rokovania o Stratégii EÚ pre podunajskú oblasť (European Union Strategy for the Danube Region – Dunajská stratégia – DS )  

18. 6. 2014 od 09.00 do 11.00 – Účasť na bilaterálnom rokovaní s Márta Kissné Marjay – členkou HLG za Maďarskú republiku a so Sonjou Csuzdi, NPC MR a následne so Svatoplukom Haladom, zástupcom HLR ČR a s Josefom Martincom – NPC ČR o Stratégii EÚ pre podunajskú oblasť.

Od 11.00 do 13.00 – Brainstorming o Stratégii EÚ pre podunajskú oblasť (European Union Strategy for the Danube Region – Dunajská stratégia – DS ) a možnosti spolupráce podunajských krajín v rámci iniciatívy EUREKA. Na stretnutí sa zúčastnili predstavitelia väčšiny krajín z regiónu. Konštatovali sme našu pozíciu. Z nášho pohľadu spoluprácu krajín podunajského regiónu vítame a vidíme v tejto oblasti niekoľko pozitívnych prvkov, predovšetkým skutočnosť, že susedné krajiny regiónu majú často podobné problémy, ktoré treba riešiť aj prostredníctvom spoločných výskumných projektov a tiež fakt, že cestovné náklady pri generovaní spoločných projektov z podunajského regiónu budú nižšie, ako cestovné náklady pri projektoch so vzdialenejšími krajinami EU. Všetky prítomné krajiny vyjadrili súhlas s iniciatívou z Rakúska a vyjadrili podporu spoločným projektom vznikajúcim v tomto regióne. Predbežne sa dohodlo, že v roku 2015 by sa zorganizovala spoločná výzva v rámci EUREKY pre krajiny podunajskej oblasti. Do 21. Júla 2014 sa má písomne vyjadriť každá krajina, či dokáže okrem morálnej podpory aj finančne podporiť projekty tejto spoločnej výzvy.  

Tretie zasadnutie NPC, tretie spoločné zasadnutie NPC/HLG, tretie zasadnutie HLG EUREKA počas nórskeho predsedníctva a Valné zhromaždenie EUREKY sa uskutočnilo v Bergene v dňoch 17. 6. - 20. 6. 2014. Cieľom účasti bolo vyhodnotenie plnenia priorít nórskeho predsedníctva EUREKA v novom programovacom období 2014 – 2020 a získanie nových možností pre projekty EUREKA v SR v rámci novovznikajúcej iniciatívy spojenej s Dunajskou stratégiou, bilaterálne rokovania so zástupcami  Rakúska, Maďarska a Českej republiky.

•	3. Zasadnutie NPC dňa 18. 6. 2014

3. zasadnutie NPC v rámci nórskeho predsedníctva sa konalo dňa 18. 6. 2014 od 13.00 do18.00.

Na zasadnutí NPC sa po schválení agendy a zápisu z predchádzajúceho stretnutia prebehla diskusia prítomných koordinátorov projektov k  návrhom 23. Projektov predkladaných skupine na vysokej úrovni (HLR). Slovensko má účasť v dvoch projektoch, v projekte E! 9172 MONET – členom riešiteľského konzorcia zo SR je Žilinská Univerzita a v projekte E!7614 APPL-EIS – členmi riešiteľského konzorcia zo SR sú Geotest Bratislava s.r.o. a Ústav hydrológie SAV, Bratislava.
Nasledovala prezentácia obnoveného projektu EUROAGRI Food Chain Umbrella.
Následne sa prezentovali výsledky prieskumu záujmu členských štátov EUREKA o organizovanie výziev na podávanie projektov EUREKA a vzťahy medzi generovaním projektov v rámci EUREKY a národnými programami.
Potom sa uskutočnila prezentácia Korean EUREKA Day a poukázalo sa na spôsoby, ako generovať viac projektov s asociovanými krajinami. Následne predsedajúci Jens Peter Vittrup  zosumarizoval informácie, pripravené na prezentáciu pre HLG.
Nasledovala rozprava o očakávaní NPC od nasledujúceho švajčiarskeho predsedníctva a o štatúte Ceny za inovácie - EUREKA Innovation Award. Ceny sa budú udeľovať 19. - 20. 11. 2014 v Bazileji počas EUREKA Innovation event, ktorú bude organizovať Švajčiarsko, nastupujúca predsednícka krajina po Nórsku. Budú sa udeľovať ceny ako - Holistická cena, Ekonomická cena, Cena za pracovné miesta, Cena za partnerstvo a Cena pre najsľubnejší projekt. Hodnotené budú projekty EUREKA a EUROSTARS ukončené v období rokov 2010-2014.  Výber a hodnotenie zrealizuje hodnotiaci panel.
Následne sa odohrala ceremónia odovzdávania predsedníctva do rúk Andreasa Guta - NPC Švajčiarska a zasadnutie sa ukončilo.

•	          3. Zasadnutie NPC/HLG 19. 6. 2014

Na spoločnom zasadnutí NPC/HLG3  po schválení agendy a zápisu z predchádzajúceho stretnutia  nasledovala správa predsedu NPC Jensa Peter Vittrupa, pripravená na predchádzajúcom zasadnutí NPC. Následne bolo schválených 23 projektov EUREKA.
Nasledovala analýza trendov EUREKA projektov so sústredením sa na obdobie nórskeho predsedníctva.

Potom sa uskutočnila prezentácia novej klastrovej iniciatívy „Metalurgy Cluster“ – iniciovala ju Európska vesmírna agentúra (ESA). Plánovaný rozpočet na sedem rokov je vo výške 7 mld. EUR. Zámerom klastra je dizajn a výskum nových zliatin, kompozitov a komponentov. Bude integrovať výskum, priemyselnú výrobu a koncových užívateľov. Konzorcium je tvorené  významnými firmami (Siemens, VOLVO) a univerzitami. Je treba sa rozhodnúť, či SR podporí účasť záujemcov zo Slovenska v projektoch generovaných v rámci klastra.

Nasledovalo vyhodnotenie programu EUROSTARS I. a prezentácia výsledkov prvej výzvy v rámci nového programu EUROSTARS II. Medzi úspešnými projektmi nad thresholdom sa nachádza aj jeden projekt so spoluriešiteľom zo Slovenska. Konkrétne na 46. mieste – projekt E!8869 The Entrepreneur Test, čo je veľký úspech pri tej silnej konkurencii. Trvanie projektu je 33 mesiacov. Tento úspešný projekt je česko-slovenská spolupráca v oblasti IT, z Čiech je tam koordinátor - DAP Service a.s. s dotáciou 321 950 EUR a partnerom zo Slovenska je M95.SK s.r.o. s plánovanou dotáciou vo výške 155 600 EUR. 33% z tejto sumy by mala Slovenská republika dostať späť zo zdrojov EK – na to vyčlenených v rámci tzv. Top-up platieb. Je to motivačný prvok EK na účasť subjektov v programe EUROSTARS II a celkom je na tento účel vyčlenený balík financií vo výške 287 mil. EUR. 

Nasledovala diskusia o štatúte ceny za inovácie - EUREKA Innovation Award. Potom sa uskutočnila prezentácia Korean EUREKA Day, ktorý sa konal 26.-28. 5. 2014 v Osle. Krátka videoprezentácia bola doplnená prednáškou zo strany predstaviteľov KIAT-u.
Nasledovala prezentácia revízie korporátneho imidžu EUREKY a budovania korporátnej identity iniciatívy. Na záver predsedajúca Kristin Danielsen poďakovala všetkým za spoluprácu a ukončila spoločné rokovanie predstaviteľov NPC a HLG.

•	          3. Zasadnutie HLG 19. 6. 2014

Tretie zasadnutie HLG EUREKA počas nórskeho predsedníctva sa uskutočnilo v Bergene 19. 6. 2014. Na zasadnutí po schválení agendy a zápisu z predchádzajúceho stretnutia sa venovalo schvaľovaciemu procesu tzv. „EUREKA 2020 Strategic Roadmap“. Predchádzajúca strategická cestovná mapa pokrývala obdobie do roku 2014.  Nórske predsedníctvo EUREKA iniciovalo prípravu novej strategickej cestovnej mapy. Prípravy začali brainstormingom 29.10.2013 pokračovali v pracovných skupinách. Prvý draft „Stategic Roadmap“-u bol prezentovaný v marci 2013, nasledovalo pripomienkovanie, zapracovanie pripomienok a konečný návrh bol zaslaný vopred a schválený bol na tomto zasadnutí. 
Nasledovala diskusia o pracovných skupinách a ich štatútoch a potom nasledovalo schválenie regulácií a procedúr pre asociované krajiny a prípravné práce súvisiace s podpisom zmluvy o spolupráci iniciatívy EUREKA s Juhoafrickou republikou, ako novým asociovaným členom EUREKY.
Nasledovala finančná správa sekretariátu EUREKY, správa o činnosti sekretariátu, ako aj správa o zamestnancoch a o personálnych zmenách na sekretariáte EUREKY.
Potom nasledovalo predstavenie plánov švajčiarskeho predsedníctva, predstavenie pracovného tímu a následné odporučenie zloženia EAG (Executive Advisory Group). 
Následne sa odohrala ceremónia odovzdávania predsedníctva do rúk Buna Moora - HLG Švajčiarska. 

Predstavitelia Švédskeho kráľovstva ohlásili záujem krajiny o predsedníctvo EUREKY v rokoch 2015-16. Boli prediskutované plány osláv 30. výročia EUREKY.
Na záver predsedajúca Kristin Danielsen poďakovala ešte raz všetkým za spoluprácu a ukončila rokovanie predstaviteľov HLG.

Zasadnutie EUREKA GA dňa 20. 6. 2014

Na Valnom zhromaždení (General Assembly) po schválení agendy a zápisu z predchádzajúceho rokovania zo dňa 30. 10. 2013 a konštatovaní uznášaniaschopnosti sa venovalo záležitostiam sekretariátu EUREKY (ESE), plánu aktivít, rozpočtu a personálnym zmenám uskutočneným v posledných mesiacoch za účelom zvýšenia efektívnosti činnosti sekretariátu. Schválila sa obnova mandátu audítora, uskutočnila sa voľba predsedu valného zhromaždenia a predsedu a členov EB (Executive Board).
Na záver predsedajúca Kristin Danielsen poďakovala delegátom členských štátov za spoluprácu a ukončila Valné zhromaždenie EUREKY.
 
Prvé zasadnutie NPC/HLG počas švajčiarskeho predsedníctva sa uskutoční v Zurichu v novembri 2014.

5. Odporúčané závery:
•	Do 21. 7. 2014 sa má každá krajina podunajského regiónu písomne vyjadriť, či dokáže  finančne podporiť projekty spoločnej výzvy EUREKY pre krajiny podunajskej oblasti v roku 2015 aspoň do určitej - krajinou stanovenej - limitovanej výšky.
•	Navrhnúť odborníkov do hodnotiacej komisie IEP (International Evaluation Panel) 
•	Rozhodnúť sa, či SR podporí účasť záujemcov zo Slovenska v projektoch generovaných v rámci nového klastra METALLURGY.
•	Posilniť finančne aj personálne prípravu a administráciu programu Eurostars II – vzhľadom na úspech EUROSTARS pre program EUROSTARS II až 33 % Top up (úhradu 33 % nákladov zo strany EK – doteraz to bolo len 25 %). EK vyčlenila na EUROSTARS II 287 mil. € z rozpočtu EK, teda 2,87-krát viac ako na Eurostars I, na ktorý bolo vyčlenených 100 mil. €. Bude to veľmi zaujímavý zdroj pre V a V intenzívne malé a stredné podniky.  
 
6.   Prehľad prinesenej dokumentácie a miesto jej uloženia

Prinesené materiály a prezentácie sú uložené na Sekcii vedy a techniky MŠVVŠ SR, kde sú 
na požiadanie k dispozícii. 

7.    Spôsob zverejnenia výsledkov ZPC, prenos získaných informácií
Správa i prinesené dokumenty zo ZPC sú archivované na Sekcii vedy a techniky MŠVVŠ SR, ako aj na Sekcii medzinárodnej spolupráce, európskych záležitostí a celoživotného vzdelávania MŠVVŠ SR a správa bola zverejnená na webovej stránke MŠVVŠ SR.

Správu vypracoval : Ing. Štefan Boháček, PhD.; HLR EUREKA	          ......................................

Dátum: 27. 6. 2014

Správu schválil: Ing. Róbert Szabó, PhD.				           ......................................
                 generálny riaditeľ sekcie vedy a techniky